
SCEPTIGISMO, HODIERNIS THEOLOGIS CAUTE YITANDO. 

JOHANNES JACOBUS VAN OOSTERZEE, 

THEOLOGIAE DOCTOR, 

A. D. XXX JANUARII, A. MDCCCLXIII, 
quuM IN 

ACADEMIA BHENO-TBAJECTINA 

THEOLOGIAE PBOFESSIONEM OKDINABIAM 

SOLEMNI RITU ATJ8PIC ARETUR . 



ROTEllODAMI, 

apud VEBBRUGGEN et VAN DUYM, bibuop. 

MDCCCLXIII. 



Digitized by Google 



Digitized by Google 



ACADEMIAE RHENO-TRAJECTINAE CURATORE8, VIRI NOBILISSIMI, 
AMPLIS8IMI ! 

QUI HIS AB ACTIS ES, VIR CONSULTISSIME ! 

ACADEMIAE RECTOR MAQNIFICE ! 

DOCTRINARUM ET ARTIUM PROFESSORES, VIRI CLARISSIMI , 
LECTORES DOCTISSIMl! 

QUI IN HAC PROVINCI& ET URBE POTESTATE ET AUCTORITATE 
ESTIS CONSPICUI, VIRI GRAVISSIMl! 

SACRORUM ANTISTITES, VIRI PLURIMUM VENERANDl! 

ARTIUM ATQUE DISCIPLINARUM DOCTORES, VIRI CONSULTISSIMI, 
DOCTISSIMI ! 

HUJUS ACADEMIAE ALUMNI, COMMILITONES EXOPTATISSIMI ! 

« 

QUOTQUOT DENIQUE ADESTIS CUJUSCUMQUE LOCI, ORDINIS 
AUT DIGNITATIS, AUDITORES HUMANISSIMI ! 

Quam discipulis aliquando optimus Magister com- 
mendavit, accurata temporis signorum observatio *), 
nemini certe magis convenit atque conducit, quam 
Theologo, munus Academicum solemni ritu auspi- 

') Matth. XVI : 3. 

1 



2 

caturo. Quis nauta tutum portum relinquet, quum 
undique procellas imminentes mareque turbido 
aquilone conquassatum jam videt! Quisnam agricola 
tam plane rusticus erit, ut ad aratrum manum im- 
mittat, quando omnia in aere atque terris praesagia 
inceptum dissuadere videntur! Mihi vero quum non 
amplius liceat haesitantem pedem referre, num mira- 
mini, Auditores, me non sine magna trepidatione 
in cathedram hanc adscendisse, imo me nunquam 
animo magis commoto publice verba fecisse ? Verum 
enim vero, aut ego ineptus sim, aut si mea jam 
vice oculos ad temporum signa converto, undique 
voces mihi audire videor infausta ominantium, et 
cum Jesu aequalibus repetentium: hodie tempestas, 
rubente tristissimo coelo! Profecto, quod ante hos 
viginti sex annos ex ipsissimis hisce studiosorum 
subselliis, clarissimum Vinke in Orationis Inauguralis 
introitu dicentem audivi : " escendi igitur equidem in 
cathedram hancce, at quonam sim animo, non est 
quod dicam, nam vultus et vox et artuum tremor 
me produnt," hoc ipsum de me, praeclari viri dis- 
cipulo, affirmare non vereor, quippe qui, minoribus 
viribus praeditus , gravius etiam onus humeris impo- 
situm videam. Quod si graviiis dixerim , Auditores , 

vos non magnopere a nie dissensuros esse, confido 
et spero. Etenim, non tantum mihi dicendum est 
coram Auditorum corona, qua nunquam adhuc 
ailocutus sum illustriorem ; non tantum verba mihi 
sermone facienda sunt, non quidem obsoleto, at 
tamen insueto ; non tantum munus mihi est suscipien- 
dum, quo gravius nullum profecto novi; non tantum 
denique nova vitae periodus incipienda, postquam 
per quatuor et quod excurrit lustra in sacro Eccle- 
siae ministerio omnes animi corporisque vires intendi, 
novumque iter inchoandum est mihi, haud adeo longe 
ab illa aetate remoto, qua alii de velis contrahendis 
cogitare incipiunt: sed, quod fortasse omnes has dif- 
ncultates superare censendum est , gravissimum aggre- 
dior munus in rerum atque temporum statu, quo 
haud scio an unquam difFicilior Ecclesiae atque dis- 
ciplinae Theologicae exstiterit. Quod ne ita accipiatis 
velim , ac si inter istos temporis acti laudatores sim 
recensendus, qui nova quaepiam, quippe nova, repu- 
diant, antiqua vero, quia antiqua, omnibus viribus 
totoque corde defendunt. Quod verum et decens, 
id unice curo et rogo , et totus in hoc , si nondum 
sum , saltem in dies magis esse studeo. Quae nostra 
aetas Theologiae meliora adduxit, nequaquam con- 

temno, laudo potius, eaque semper augeri atque 
multiplicari quam vehementissime cupio. Idem vero 
nullus dubito , cum dilectissimo praeceptore boumanno 
conqueri: "vide quam difficile atque arduum Theo- 
" logo sit ipsum bijorme hoc saeculum ; quo uno non 
"multum abest, quin duo diversa saecula, secum 
"invicem concertantia , contineri videantur." l ) Nemo 
saltem, opinor,hac nostra aetate in celeberrimi weren- 
felsii sententiam discessurus est, Ecclesiae ministri 
munus multo difficilius dicentis , quam Universitatis 
doctoris, ita ut, qui ad hoc ab illo vocaretur, gra- 
vissimum onus pro leviore mutaret. Quid enim vobis 
diffitear, quod et meum et omnium Ecclesiae amico- 
rum animum oppressum diu jam tenuit, atque ipsis 
lippis et tonsoribus notum est? Non tantum opinio- 
num dissensio, sed et principiorum discidium inter 
Theologos hodiernos hujusmodi est, ut de pace feli- 
citer restituenda vix ulla remaneat spes. Auctoritatis 
divinae et libertatis humanae patroni, sibi oppositi, 
quam acerrime suam quique causam contendere per- 
gunt , et vix ullam quacstionem Theologicam movere 
poteris, quin, omnium sententiis auditis, collatis, per- 

') Chartae Theoll, I. p. G. 

pensis , mox majore difficultate quam antea illa premi 
videatur. Quid mirum ergo , si Theologiae professor 
futurus , cujus cogitandi ratio amicis atque adversariis 
haud plane abscondita mansit, undique interpellari se 
audiat sentiatve: quisnam tu es, qui haud reformidasti, 
Doctoris Theologiae , idque quidem Theologiae Dog- 
maticae partes suscipere in hac temporum calamitate? 
Nonne scis , Dogmaticam nostro maxime aevo dis- 
ciplinam esse tam problematicam , ut theologos vix 
invenias duos , de uno dogmate revera idem sentien- 
tes ? Nonne vides , te architecto haud dissimilem esse, 
templum aedificare cupienti , cui vero ne locus qui- 
dem vacat, ubi fundamenta jacere possit? Num tu 
igitur nobis oraculum, diu desideratum, apportas, 
quo litigantibus pax, dubie haerentibus certitudo 
tranquillitasque reddetur? Et si hoc affirmare non 
audes, quid tibi de novo munere exspectandum, nisi 
tristissima sors illius imprudentissimi viri, quem 
parabola nobis depinxit, quemque mox spectatores 
illudent, dicentes: "quia hic homo coepit aedificare, 
consummare autem non potuit !" 

Audivi, Auditores, et vos audivistis, me incepti 
difficultates nequaquam parvi duxisse. Tales fuenmt 
ct sunt, ut, nisi probe scircm in Quem fiduciam animi 

etiamnunc tuto reponere possini , me tantae audaciae 
poeniteret hac ipsissim& hora , qua cum Apostolorum 
principerepeto: dvayxij y&Q poi imxurat. Quantolevius 
pensum nostrum esset futurum, si cum clarissimo 
Decessore in orationis Introitu hanc nostri temporis 
felicitatem extollere possem , qua — quod acutissimo 
schrodero acceptum referebat — " Scepticisiniis , Idca- 
Uum$8 t Materialisrnus , perpetui illi Theologiae hostes, 
uno ictu nunc profligati erant." J ) Sed quam longe ab 
illa historiae nostrae periodo jam remoti simus, ne 
unus quidem Vestrum ignorat. Haud aliter quam Gi- 
gantes, in terram prostrati, ex hoc ipso terrae contactu 
novas corporis vires recolligunt atque ad nova certa- 
mina surgimt , ita quos vinkius nuncupat hostes etiam 
nunc superstites atque Theologiae vere christianae 
semper infestos videmus. Vix operae pretium addere , 
me nequaquam de hominibus agere , omni justo honore 
dignissimis, sed de principiis, principio Theologiae 
dpgmaticae plane oppositis. Dicta autem principia, et 
alibi et etiam in hacce patria nostra, hisce temporibus 
semper plures invenisse patronos atquepropugnatores, 
nemo certe infitias ibit. Quod , ut de uno dumtaxat 

') vinke, Oral. Inaugur. de Germauo Philosopho, optimo Theologo, 
Traj. 1837, p. 16,17. 

loquamur, speciatim de Sceptici#mo monendum, in 
dies majore semper vi inter Theologos et Ecclesiae 
membra grassante. Nunquam, mihi si creditis, nostrae 
aetati de Theologia, imprimis Dogmatica, meliora 
sperare licebit, nisi effrenatum hunc multorum dubi- 
tandi pruritum, aptis medicamentis adhibitis, tandem 
videamus sanatum. Sed ita rem considerantibus , ipsi 
sentitis, dicendi argumentum nobis non adeo eligen- 
dum, quam quidem datum fuisse ab ipso saeculi 
nostri ingenio atque Evangelicae Ecclesiae statu , nisi 
saltem hoc praetulerimus , de rebus disserere, quae 
critico hoc temporis puncto nullius fere animum mo- 
vent. Nil scilicet desperandum habemus Christo duce 
et auspice Christo , sed hac una conditione bene spe- 
randum de disciplina Theologica nostra, si ipsa fides, 
Deo Christoquehabita, viva atque inconcussa remaneat. 
44 Eaec nobk arx invicta erit" ita cum calvino gloriari 
nos licet , " quod Domino stamus. " Domino autem stare 
non possumus , nisi Ipsius personae, historiae, promis- 
sis firmiter nos teneamus adstrictos. Dicam igitur : 

DE SCEPTICISMO, HODIERNIS THEOLOGIS CAUTE VITANDO. 

Argumentum, ab una parte quidem tam late patens, 
ut pluribus vix voluminibus penitus exponi possit; 

ab altera tanien adeo concinnum, siniulque ita tempori 
conveniens et cum munere nostro conjunctissimum , ut 
vix aliud inveniam , attentione vestra magis dignum. 
Hanc mihi ergo concedite veniam, ut simpliciter 
et candide vobis mentem exponam, dataque opera 
indicem, tum quamnam ob causam, tum quonam 
potissimum modo Scepticismi scopulus hac nostra 
aetate mihi maxime evitandus videatur. Qua in re 
ut rite procedamus , verbo moneamus de Scepticismi 
in rebus theologicis charactere, origine, jure, fructu, 
medela. Ut autem quinque has argumenti partes 
indicanti magis quam exponenti faciles mihi aures 
praebeatis animosque ab omnibus praejudicatis 
opinionibus vacuos, vos, Auditores Humanissimi , 
ctiam atque etiam rogo. 



X Cum nullo alio benificio, quo divina Sapicntia 
atque Bonitas genus nostrum , peccato miserrimuni , 
bcarevoluit, aequiparari potest Patefactio illa veritatis 
atque gratiae , in Jesu Christo , Dei filio atque homi- 
num Sospitatore , atque per Eum nobis totique mundo 
concessa. Quam patefactionem , quamvis multa conti- 

neat, imbecillitatem nostramautpartim aut penitus su- 
perantia , tamenobjective veram esse, perfectam, aeter- 
nam,haud sine gravissimis causis, teste historia totius 
Ecclesiae, semper crediderunt atque defenderunt qui- 
cumque Theologi Christiani dici voluerunt. Qui vero 
revera hoc tenent , non poterunt non Scepticismi no- 
mine indicare opinionem illorum , qui talem veritatem , 
divinitus patefactam revera potuisse existere, aut 
saltein eam a nobis certo satis modo cognosci posse 
in dubium vocant. Unde sequitur, Scepticismi no- 
mine, sive latiore sivi strictiore sensu, designari 
sententiam , quaeumque tandem prodeat forma , qua 
patefactionis Christianae indoJes divina atque objec- 
tive vera aut prorsus tollitur, aut saltem ita pro- 
ponitur, ut omnis veritas religiosa mere subjectiva 
habeatur adeoque satis incerta. Videtis, me nunc 
non in genere de Scepticismo acturum esse, qualis 
e philosophorum scholis prodiit, aliorum opiniones 
negantium, sed unice scepticam spectare de veritate 
Christiand cogitandi loquendique rationem. Quid 
coram vobis, Auditores Doctissimi, de Pyrrhone 
et ARCESiLa, de Carneade, de Sexto Empirico aliis- 
que bene multis dicam , semper paratis et pronis ad 
Dogmatismum inpugnandum, non adeo ut, quod 



10 



jam tulliub ob9ervavit, "quique quid ipsi sen- 
tirent ostenderent, sed disputarent potius contra id, 
quod quisque se sentire ^m^."Ethnicosphilosophos 
missos faciamus ; de nobis Theologis christianis jam 
sermo est, qui, a nemine coacti, continuare mox 
volumus quod jam ante saecula inceperunt Apostoli , 
testimonium sc. de Vita atque Luce, in Christo nobis 
concessis ; quibus adeo parum convenire videtur , de 
veritate religiosa ita disputare, ac si nunquam Ali- 
quis his in terris apparuisset, qui Ipse Veritatem se 
diceret , cujusque igitur discipuli non amplius verita- 
tem recensendam habent inter Deos Deasve ignotos, 
quibus apud Athenienses altaria templaque exstructa 
erant. Unde jam sequitur, nobis ante omnia de indi- 
cati Scepticismi charactere loquendum esse , quippe 
haud uno nomine ab antiquiore diverso. Alia enim 
fuit dubitandi ratio atque methodus apud philosophos 
Graecos, alia apud Theologos est, qui Christo nomen 
dederunt. Alia, ut hoc utar, apud Franco-Gallos , haud 
raro frivoli ingenii motu abreptos , alia apud Germa- 
nos , serios et severiores ingenio , et abstrusiore philoso- 
phandi ratione sibi aliisque placentes. Quodsi igitur 
quaerimus, quanam potissimum forina Scepticismi 
Proteus se conspiciendum praebeat his nostris diebus, 

est omnino, quod gaudeamus, Auditores, hanc for- 
mam pristini aevi rationi haud parum subinde prae- 
stare. Hodierna Scepsis in genere a levitate et futilitate 
abhorrens indolem seriam, moralem, paene dixerim 
religiosam commonstrat. Non adeo, si comparationem 
instituere licet , unicuique recentioris poeseos amico 
familiarissimam , non adeo gothii mephistophelem 
nobis in animum revocat, qui negando iterumque 
negando fatale quoddam gaudium gustat, sed ipsum 
potius tristissimum faustum, qui cum campanas tin- 
nire angelosque cantare audiret flebilis querebatur: 
" audio omnino, quae mihi nuncias, laeta, sed eheu, 
" quod deest, nil est, nisi unice — fides." Sunt quidem 
etiamnunc superstites, qui decantatam cantilenam 
veterum Materialistarum et Deistarum repetunt ad 
nauseam usque, Auroram scilicet nobis promittentes, 
e qu& numquam sol orietur. Hos autem si facile 
indoctae plebi relinquimus, ad melioris notae homines 
oculos jam convertentes , nullo modo dubitari posse 
videtur, cum objectiones nostri aevi contra Evange- 
lium Christi longe graviores atque doctiores esse, quam 
antea; tum haud raro easdem conjungi cum practica 
quadam religiositate , qua fit ut serium illud : /**ra- 
vouTf saepius etiam audiatis ab ipsissimis illis, qui 

ceterum niiracula omnia rejiciunt, tanquam plane 
absurda. Nec mirum. Nostrates praesertim indole 
moderatiores sunt, temperatiores , et ab omnibus 
Extremis ita aversi, ut potius in dubitando etiam 
sibinon plane constare videantur, quam omnem mo- 
dum excedere. Quod tamen non impedit quominus 
apud nos dubitandi campus aeque late quam alibi 
pateat. Phaenomena saltem et hic et illic sibi invi- 
cem simillima sunt, et sive ad Germaniam atque 
Ilelvetiam, sive ad Galliam, aut adeo ad Angliam 
mentem advertas, ubivis fere easdem voces au- 
dietis , Theologiae Christianae characterem suum 
objectivum, sanctum, aeternum denegantium, no- 
stramque disciplinam nil amplius esse contenden- 
tium , quam lusum sempiternum atque futilem opi- 
nionum mere subjectivarum , omni firmo fundamento 
plane carentium. Fundamento autem superstruitur 
hic Scepticismus, partim speculativo-philosopho , par- 
tim historico-critico. Nomine Philosophiae specula- 
tivae omnis notio de Deo ejusque ad mundum rela- 
tione repellitur , quae cum placito de Dei Imnianentid, 
q. d. absolutd non plane convenire videtur, atque 
onmia, quae ab ordinario nativrae cursu deflectunt, 
a priori inter fabulas recensentur , mulierculis tanturn 

atque imberbibus pueris congruas. Nomine Critices 
Altioris libri sancti niaxima ex parte spurii judican- 
tur, fideque minime digni. Hoc igitur consortio nixa , 
jam in Ecclesia Christiana prodiit scepticorum 
sententia, eaque hoc modo exculta, ut ejus fautores 
mox ipsi Dogmutismo, q. d. negativo addicti appareant, 
neque hoc ipso coutenti , quod sese dogmatibus om- 
nibus firmiter opponant, unum saltem dogma pro- 
pugnent, hoc nimirum, omnia quae naturam nobis 
cognitam superant vel absurda esse , vel saltem plane 
incerta. Quae cogitandi ratio dici vix potest, A. A. , 
quam multos asseclas recentiori tempore assecuta sit 
et etiamnunc assequi pergat. Non adeo hoc illudve 
doctrinae Christianae caput in dubium vocatur, 
quam quidem id , quod hucusque ab universa Ec- 
clesia inter axiomata fere recensebatur ; non amplius 
de fidei Eormulis atque Confessionibus unius alte- 
riusve societatis Christianae quaestio est, sed de ar- 
gumento Evangelii ipso ; non tantum centenis effatis 
Jesu Apostolorumque interrogandi signum apponitur, 
verum de ipso Christo, objecto fidei, quaeritur: 
xi tGvtv dbi&tia? Tales progressus tristissimus hic 
morbus jam fecit , ut ubique numerus creverit eorum, 
qui navium ad instar, de quibus naso cecinit, 

justo sine pondcrc labant, 
Perque mare instabiles nimia levitate feruntur '). 

Quis, ut praesentia praeteritis conferam, quis inter 
seniores non saepius recordatus est temporis, quo 
primum straussh nomen resonabat per totam Eccle- 
siam, cujus imagini ter-haarius noster carmen sup- 
posuit, auro gemmisque pretiosius? Tunc temporis 
etiam haud pauci exstabant Theologi, a liberrima 
cogitandi ratione laudem sectantes; nullus autem 
eorum dubius haerebat, quin Mythicae interpreta- 
tionis propugnatorem inter acerbissimos referret 
Christi atque Ecclesiae hostes. Nunc vero, vix ullo 
refragante, Theologum Evangelicum 2 ) asseverare 
audimus , straussio , si semel visitare vellet patriam 
nostram , forte plus molestiae oriturum esse ex amico- 
rum , quam ex inimicorum vix numerando congressu. 
Etiam antea fuerunt, non nescio , quiin quaestionibus 
theologicis et religiosis dubii atque incerti haererent; 
tunc temporis autem sceptici vulgo vitae tabernacu- 
lum collocare solebant extra Ecclesiam ipsam, et quae 
a Naturalistis rejiciebatur veritas Biblica, a Theologis 
defendi solebat , tanquam sacrosanctum fidei salutaris 

•) Metamarph. Libr. IL 

») a. d. loman, M opere periodico: de Gid* 1861, p. 460. 

pignus. Nunc vero haud raro theologos invenimus, 
negando longe ulterius procedentes, quam naturae 
investigatores, imo subinde Ecclesiae socios audimus, 
Evangelicam traditionem indefesso ardore defen- 
dentes contra Verbi Divini ministros, publice eandem 
negantes. Num igitur jam properamus ad tempora 
illa, de quibus idem ille straussius vaticinatus est 
ante aliquot annos, tempora scilicet, quibus non e 
scholis Theologorum, verum e sutorum sartorumque 
officinis Ecclesiae antistites proventuri sint optimi? 
Exempla saltem non desunt, quod jam, ex ejusdem 
vatis effato, nonnullis sanctissima haec nostra Theo- 
logia quasi Sphinx videatur immanis, hoc uno nomine 
ab antiqua Sphinge diversa , quod non eos devorat, qui 
aenigmata solvere nequeunt , sed illos contra, qui ea 
probe perspiciunt *). Minime negabo , disciplinam theo- 
gicam maximos fecisse progressus , multasque quaes- 
tiones, antea vel non vel obiter tantum tractatas, 
tempore nostro ita exploratas esse , ut nova lux jam 
exorta sit et deinceps exoritura. Ut vero dicam quod 
sentio, fidei progressus mihi longe minores apparent, 
quam scienfiae, atque dolori temperare vix possum, 
ubi tot tantosque adspicio viros, qui confiteri haud 

') strauss, Glaubcnslehre. II. p. 626. 

erubescant, corsibi christianum , intelligentiam vero 
ethnicam esse, hac in re JAcoBio,Philosopho Germano, 
haud inaequales querenti , se quasi perpetuo fluctibus 
diversis jactari, quorum aliis sursum ferretur, aliis 
vero deorsum. Quid mirum, quum quamplurimi 
non tantum de iis haereant incerti, quae ad religionem 
Christianam, sed de iis quoque, quae ad omnem veri 
nominis religionem hucusque referri solerent. Beligio 
enim si cogitari nequit, ubi Dei existentiam perso- 
nalem, i. e. sibi consciam atque liberam, sublatam 
videmus, ipsa Religio imminuatur necesse est, ubi 
Pantheismi regnum incepit A Pantheismo autem 
quam parum adhuc remoti sint illi, qui vires naturae 
insitas non amplius a Dei voluntate distinguunt , aliis 
dijudicandum relinquo. Mihi quidem si creditis, 
talis profecto pantheistica Creatoris et Creaturae fusio 
haud minus est deploranda, quum libertatis moralis 
atque immortalitatis animi denegatio, sive dissimu- 
lata sive directa, quae iterum aliis Theologis placet. 
Estne Deus, personalis, sibi conscius, libere agens; 
estne animus humanus, a materia vere distinctus, 
libertate praeditus , nunquam moriturus ? His aliisque 
quaestionibus haud pauci, atque inter eos honora- 
tissimi disciplinae nostrae cultores ita respondent, 

ut facilius quid sibi non videatur, quam quid ipsi 

sentiant, inde efficere possis. Crisi, eidemque sub- 
tilissimae, subjiciunt omnia, quae alti ponant vel 

negent; quid autem ipsi velint, nobis satis incertum 

relinquunt, Immemores prorsus praeclari dicti Lu- 

theri: "Spiritum Sanctum nequaquam scepticum 

esse " omnem fere persuasionem dogmaticam , quam 

apud alios vident, contemnunt, tanquam mere 

subjectivam atque aprioristicam illam. straussio 

quondam vitae post mortem futurae spes ultimus 

visus est hostis, quem Theologia impugnare debe- 

bat l ). Ejus cognatis atque sociis vero orane illud, ut 

verbo dicam, quod Supra naturam esse apparet *), 

ultimus jam inimicus est, quem non tantum licet, 

imo vero oportet oppugnare, nullis non adhibitis telis. 

Profecto, si jam antea haud paucos conquerentes 

audiverimus, Hannibalem apparuisse ante portas 

Ecclesiae Christi, ego sane non magnopere mirer, si 

jam plures de ipsis portis atque moeniis conquas- 

satis, multo validius clamare incipiant! 

II. Nobis vero, qui expositam rerum conditionem 

hic neque ridere , neque lugere , at potius intelligere 

volumus , sponte sese jam alia quaestio offert. Unde- 

') L. L IT. p. 739. 2 ) Gallice: U Snrmtvrel 

nam descripta atque tam late sparsa cogitandi ratio 
originem repetit, quibusque causis jam eo perveni- 
mus, ut haud paucis, de omni veritate q. d. objectivd 
plane desperantibus, Socratica confessio , se nil quid- 
quam scire, non tantum summa videatur sapientia, 
sed etiam unica scientia? Ad quam quaestionem quid 
respondeamus , non adeo alte petendum. Non medio- 
criter errare mihi videntur, qui statuunt, Scepticis- 
mum ex ipsius Protestantismi principiis oriri debume, 
quippe quae uniuscujusque Individui rationi liber- 
tatem tam illimitatam concedant, ut mox omnem 
Auctoritatem rejiciat, neminique amplius credat, 
quam sibimet ipsi. Ex hac igitur sententia, a multis 
Theologis Romano-Catholicis proposita, ille optimus 
Protestantismi assecla foret atque sibi maxime con- 
stans, qui dubitandi studio nunquam non magis in- 
dulgens, tandem ad purum Nihilismum perveniret. 
bruno bauerus adeo, ut de recentioribus taceam, 
probabilis foret Protestantismi vindex habendus, 
quia totam Euangelii historiam tanquam merum 
commentum irridet, multo melior tamen ludovicus 
feuerbachius erit, qui omnem religionem hominis 
alucinationem existimat, nescio quanam fatalitate 
tanquam objectimm quid considerantis , quod nil est 

nisi subjectivum phantasma. Sed quis tam ignarus, 
qui nesciat, genuinum Protestantismum omnino 
libertatem religiosam tueri , filiis autem suis semper 
obedientiam fidei inculcasse, Divino Verbo praestan- 
dam, cujus absolutam auctoritatem lubenter agnovit, 
Ecclesiae auctoritate rejecta *)? Minime ergo e Pro- 
testantismi indole, sed contra e Protestantismi depra- 
vatione theologorum Scepticismus mihi ortus cultus- 
que videtur, ad ejusque originem explicandam non 
niinus in censum veniunt psycholagicae causae , quam 
strictiore sensu historicae. Ad priores quod attinet, 
nemo est quin perspiciat, Jidei, quae in re religiosa 
a nobis exigitur, hujusmodi indolem esse, ut omnino 
ad persuasionem moralem q. d. de rebus Divinis per- 
venire possimus, nunquam vero ad mathematicam 
evidentiam talein, qualem haud injuria assequi stu- 
demus in re, sub sensus cadente. Nonne fidei objec- 
tum spirituale atque invisibile est, homo autem 
8ensibus adstrictus mundoque materiali ligatus? 
Nonne patefactio extraordinaria de salute, homini 
peccatori per Christiun recuperanda, eo facilius dubia 
excitatura est, quo magis huic patefactioni insunt 
haud pauca , quae intelligentiam superant cordique 

') Cf. adberlin, die Got/l. Offenb. Basil. 1861. p. 165. 

superbo repugnant? Nonne quaevis patefactio de 
rebus , per se absconditis , quaestiones elicere debet , 
quas sponte suggerit ratio ingenii nostri ; si vero hisce 
respondetur id, quod nobis sive jure seu injuria, 
non satisfaciat, qnid mirum, si dubitatio nascatur, 
dubitandique habitus ad Scepticismum conducat? 
Accedit, quod ex rei natura multo facilius est, dubi- 
tare quam credere ; levius , aliorumpersuasioni obsta- 
cula opponere , subinde gravissima , quam propriam 
ita exponere , ut legitimae oppositioni vix ullus rema- 
neat locus. Ab imperfectis hominibus perfecta syste- 
mata theologica jure exspectari non possunt, neque 
unquam fortasse unum systenia conditum est , quod 
non, veritatem ab una potissimum parte exponens, 
vel invito autore et vindice , ejusdem veritatis partein 
oppositam magis minusve in umbra relinqueret. Qui 
autem imperfectum tale systema condere mavult, 
quam nullum admittere, is longe molestius pensum 
sibi videbit impositum , quam qui opponendo , quae- 
rendo, dubitando sibi aliisque placuerit. Hoc ut agas, 
fortasse non adeo opus est, ut ipse philosophus sis: 
jam sufficere potest, Sophistarum sectae nomen de- 
disse. Si autem e talibus causis internis Scepticismi 
ortus atque progressus satis facile explicari posse 

videtur, jam videatis, quot causae historicae nostro 
aevo confluxerint ad Scepticismi viam sternendam, 
theologicae nimirum , politicae, philosophicae illae. Theo- 
lofficas dico, nam partem saltem, eamque haud exi- 
guam , culpae imputandum censeo theologis dogma- 
ticis ipsis. Scholasticismus enim, qui in Germania 
praesertim brevi post Reformationis saeculum in 
Theologia exstitit, deque rebus gravissimis haud raro 
a priori tantum quid verum esset decrevit, non potuit 
non oppositam excitare cogitandi loquendique ratio- 
neni; actio autem reactionem pareat necesse est, 
Scholasticismi regno facile praeparatur oppositi Scep- 
ticismi triumphus. Utinam Theologi minus obliti 
fuissent praeclari illius scaligeri praecepti, eruditam 
hanc inscitiam commendantis , qua ipsi nescire volu- 
nms, quae optimus Magister hucusque docere nos 
noluit! Accedit, quod praecedenti imprimis aevohaud 
pauci, ad intima religionis Christianae adyta non 
penetrantes , ejusque indolem mere historicam negli- 
* gentes , Evangelium ipsum cum nescio qua doctrind 
Christiana confunderent, a Christi praeconibus saepius 
satis aride atque jejune exposita , aliisque doctrinis 
religiosis aperte opposita. Nec omittendum, fidei 
causam subinde modoannisquedefensamfuisse. quae 

facile tritum illud elicere possent: 4< non tali auxilio, nec 
defensoribus istis. " Quid , quod haud defuerunt , qui 
cum bacone verulamio statuere saltem videbantur: 
'Quanto mysteriuin aliquod divinum magis fuerit 
"absonum et incredibile, tanto plus in credendo 
" exhibetur honoris Deo et fit victoria fidei nobilior." 
Hoc modo ipsi Theologi Scepticismum excitasse 
dicendisunt, nam, ipsa historia teste, infirmum nos- 
trum genus nunc ab hac , nunc ab illa parte modum 
excedere solet, neque diu in medio manere posse 
videtur, quod tenere dicuntur beati. Cum his autem 
Scepticismi fontibus , ut ita dicam , theologicis , jam 
conjunctas videmus politicas. Spiritum illum innuimus 
effrenatum, libidinosum, omni auctoritati divinae 
humanaeque oppositum , qui revolutiones peperit non 
numerandas, altaria, thronos subvertit, rationis vo- 
luntatisque humanae autonomiam proclamavit, nullis 
limitibus amplius circumscribendam. Humanismus 
Christianismo opponebatur; nomine fraternae aequa- 
litatis omnia vincula dilacerabantur ; libertatem non 
adeo per Christum , quam quidem extraChristum quam 
plurimi quaerebant ; verbo , faces undique accende- 
bantur , Sol ipse obscurabatur. Quae causae theologi- 
cae et politicae eo magis Scepticismo favere debebant , 

quia intime conjunctae erant cum nova quadam 
philosophandi ratione. Nequaquam opinemini velim, 
me adstipulari illis Theologis, qui, haud raro crassa 
Minerva altoque supercilio philosophiam ipsam con- 
temnunt "Quid non solum litterae, sed quid ipsa 
vita sine philosophia est ! )?" Diligo equidem et in 
sinu gestare haud desinam germanam philosophiam 
illam , qua ad cognitionem earum conducimur , quae 
fide jam eramus amplexi: qui foedus sanctissimum 
hanc inter philosophiam et theologiam rumpit, utram- 
que ad mortem condemnat. Sed optimi corruptio 
pessima, et si philosophia nobis placet , Reginae 
Theologiae non ancilla adeo , quam pulcerrima soror , 
eheu , et aliam novimus , quae indole sua lidei Chris- 
tianae fundamenta imminuere, Scepticismum alere 
debuit. Quis enim negare potest, Empirismum Lo- 
ckianum , Cartesianae disciplinae oppositum , animum 
humanum considerasse tanquam tabulam rasam, 
sensatione et reflectione ad veri cognitionem per- 
ductam, et aliquatenus quidem rcligioni Christianae 
favisse , indole autem sua viam stravisse tum ad ber- 
keleyi Idealismum , tum ad Materialismum eorum, qui 
Naturae Sgstenia condiderunt, tum vero etiam ad 

') E. A. BORQKR. « 

humh Scepticismum , nequaquam cum humio ipso 
exstinctum? Postquam scilicet recentioris philoso- 
phiae historia satis superque docuisset, quo tandem 
perveniamus, si aprioristicae speculationi nos tra- 
dimus , nubem pro Junone amplexi , haud pauci data 
opera ostensum iverunt, tales speculationes, experien- 
tiae luce destitutas, parum nihilve valere, nullamque 
salutcm ab iis exspectandam esse, qui absque 'EpmiQia, 
ope Logices et Dialectices tantum, ad veram rerum 
cognitionem adscendere vellent. Quod sapientissime 
mihi monuisse videntur philosophi illi, a quibus 
autem sanae Empirices praeclaris patronis, omnino 
distinguenda , horum principiis abutens, magna 
Empiristarum caterva. Hi scilicet parum atten- 
dentes ad certissimam regulam, secundum quam 
Experientia nos omnino edocere potest ea, quae sub 
sensus cadentia vel antea fueruntwel sunt, nequaquam 
autem ea, quae sub mutatis conditionibus accidere 
possunt, hi, inquam, fidei Christianae , quatenus pate- 
factioni supranaturali innititur, bellum jam declara- 
runt acerbum. Eo magis eorum auctoritas apud 
permultos invaluit in hoc saeculo , Auctoritati cetero- 
quin haud nimis favente , quia opinionem exponebant 
illi popularibus atque pulcerrimis formis, ad eorum 

etiam captum acconiodatis, qui ceteroquin non mag- 
nopere initiati erant philosophiae , q. d. mysteriis 
magnis. Quod autem his Empiristis axiomatis ad instar 
invaluit placitum, omnia quae non naturalia sunt 
hanc ipsam ob causam absurda esse, hoc alia iterum 
via stabilitum videmus a philosophis Hegelianis haud 
paucis. Ex horum saltem schola Crilicismus in Ger- 
mania exstitit, qui sacram historiam dijudicavit e 
principiis, philosophicis nimirum, in antecessum con- 
ceptis, at nullo modo probatis, fidei autem Christianae 
plane adversis. Exstitit Idealismus, qui ideas reli- 
giosas et res in facto positas sibi invicem opponendas 
duxit, atque Christo historico idealem substituit. Ex- 
stititpopularis philosophandiratio, quaeiterum, quod 
de Socrate tullius, philosophiam a coelo avocare 
voluit, eamque in urbibus collocare et in domos 
etiam introducere. Quod autem hoc philosophiae 
nomine Venditabatur , saepius nil erat quam restau- 
ratus Naturalismus , forma non fonte ab antiquiore 
diversus , cui omnia supranaturalia jam erant supra- 
divina, adeoque nullo modo admittenda. Ex his pa- 
rentibus tandem mutata mundi contemplatio sive 
recentior Cozmologia nata est, Biblicae expositioni 
de Deo supra-mundano implacabile bellum decla- 

rans, ipsumque Deuin copernici nomine vetans, ne 
quid miraculuni ederet. Quod keppleris non vidit, 
nec newtonius credidit , apud hujus Cosmologiae fau- 
tores jam constat , coelum sc. Biblicum et Christia- 
num Astronomiae ope sublatum esse; cum dantii 
aligherii systemate mundi ipsum scripturarium cor- 
ruisse contendunt Quid caeterum de Deo ejusque 
relatione ad mundum judicent multi, hoc uno inter 
sese plane consentiunt , hanc relationem ita proponi 
debere , ut immediato atque miraculosoDei interventui 
nullus omnino denique relinquendus sit locus! 

III. Scepticismi recentioris characterem atque 
originem satis adumbrasse nobis videmur. Si vero 
de illius jure jam quaeritur , lubenter huic quaestioni 
ita respondeo , ut quae aliquo modo possum conce- 
dam. Concedo quam lubentissime, permulta in veri- 
tate patefact& nobis theologis obscura, imo dubia 
permanere, tot nebulis quippe offusa, ut hic, si un- 
quam alibi, judicii inopi usu veniat, quam nobis 
commendant philosophi. Concedo, saepius in mag- 
num ipsius veritatis detrimentum tanquam vera 
proponi, quae vix verosiniilia : tanquam verosimilia 
quae vix possibilia sunt, adeo ut nonnulli, studio 
omnia, quae tradita erant, defendendi abrepti, in 




Digitized by Google 



27 



justam pertinaciae suspicionem inciderent. Con- 
cedo, brevi ut dicam,Theologos Dogmaticos subinde 
nimium pronos fuisse ad exemplum illorum sequen- 
dum , de quibus wyttenbachius queritur : " quod in 
aedificio fabricando initiura faciant a tecto et apice, 
de fundamentis et parietibus haud cogitantes." ! ) Nec 
profecto Criticam ducoparvi faciendam, quam summo 
jure ruhnkenius " antiquitatis omnis interpretem et 
judicem , veri obrussam , fraudiun indagatricem , 
corruptelarum expulsatricem" vocavit. doedesii sen- 
tentiae subscribo: "ne omnia explorare pertimescant 
theologi, ne criticam magni facere desinant." Sed 
cum eodem addendum putamus: "ad veri nominis 
criticam, ad Critices recentioris censuram!*' 2 ) Quae 
tamen aurea verba a pluribus, autumo, negliguntur, 
qui sub critices nomine nescio cuidam Criticismo 
indulgent, tristissimo Scepticismo vicino. Nobis sal- 
tem nonnulla temporis recentioris dubia contra pate- 
factionem Biblicam tam parum philosopha sunt, ut 
contra tristes ingemiscamus : " si tacuisses , philoso- 
phus mansisses." Alii ad quaestionem respondeant, 
quatenus Scepticismus , in universo spectatus, pld- 

') WYTTENB. ill vita RUHNKENII. OpUSC. I. p. 544. 

2 ) Orat. Inavg. ie Criiicd a Theol. rile exercenda. Traj. 1859. p.9. 

losophiae titulo jure oruetur. Nos lubeuter ejus patro- 
nis hanc veniam daraus , ut Seholasticismura impug- 
nent atque Dogmaticos cogant , systemata sua iterum 
iterumque secum recolere, melius probare, interiori 
facultatum humanarum cognitioni superstruere. Ii- 
dem tamen hanc vicissim petimus nobis , ut in omni- 
bus, quae a Theologorum ingenio, ratiocinio , judicio 
pendeant, prudentem dubitationem omnino admitten- 
tes, imo necessariam judicantes, ipsum Scepticismi 
principium rejiciamus in Ecclesia atque Theologia 
nostra. Si sincere quod sentio proferam,Scepticismus 
theologorum mihi videtur et hypothesi superstruc- 
tus, quae nequaquam potest probari, et logica qua- 
dam necessitate ad conclusiones coactus , a maximae 
temeritatis culpa vix vindicandas. Si quid video, Scep- 
ticismus thesi innititur: aliquid, quod supra natu- 
ram creatam ab eaque vere destinctum est, vel non 
existere , vel saltem a nobis nequaquam posse cog- 
nosci. Quomodo autem hanc negationem tov Supra-Na- 
turalis ita defendes, ut mihi persuadeas fidei, huic 
sublimiori rerum ordini hucusque habitae, omnino 
esse valedicendum? Hoc certe effici nequit, nisi an- 
tea aenigmata solveris, quae, omni Supranaturali re- 
jecto, necessario manent, imo ab omni parte perpe- 

tuo crescuiit. Undenam enim mihi cxplicabis ipsam 
hujus Supranaturalis notionem, a mundiorigine apud 
omnes terrae populos magis minusve excultamPQuo- 
modo negabis , omnem religionem , sive veram sive 
falsam, quae hucusque exstitit, ipsi huic fidei , tan- 
quam immutabili fundamento superstructam fuisse? 
Onmes, fortasse ais, omnes prorsus religiones ad 
patefactiones provocant, eorum conditori concessas , 
luculento nobis indicio , tales opiniones meris nugis 
esse annumerandas. Sed nonne majore jure opponere 
possumus , ipsam hanc fidem , tam generalem , indi- 
gentiam indicare totius generis nostri , quae aut for- 
tuita est — est autem universalis — aut absoluta , 
adeoque a Deo, si saltem Deus personalis existat a 
mundo vere distinctus, suo tempore modoque im- 
plenda? Falsae patefactiones verae notionem ne- 
quaquam adimunt, at vero contirmant, imo ad hanc 
veram viam commonstrant. Talem autem veram, 
summam, aeternam patefactionem a Deo nobis in 
Christo concessam esse, hucusque semper credidit 
neque unquam credere desinet Ecclesia Christi, 
nullaque alia quaestio restat, nisi una, utrum 
hujus Patefactionis veritas objectiva atque ab- 
soluta argumentis satis validis homini veri sanc- 

tique studioso probari possit. Ad quain quaestio- 
nem affirniando respondere , nos nullo modo veremur. 
Scio quidem , haec argumenta , intema aeque ac ex- 
terna, saepius tot tantisque vocibus oppugnata esse , 
ut firmissima arx tandem valde videatur percussa. 
Idem tamen etiam scio, quam plurimas objectiones 
nequaquam recentes , oppositionem praeterea et vic- 
toriam nequaquam synonyma vocabula esse, atque 
hucusque , ipsa experientia teste , post innumerabiles 
aggressus, religionem Christianam semper caput ex- 
tulisse, gloriosioribus laureis cinctum. Ponaraus, 
hucusque nunquara satis lucide expositam esse Reve- 
lationis q. d. possibilitatem metap/iysicam , logicam, 
moralem : num exinde jam sequitur , ipsam Patefactio- 
nem araplius admittendara non esse? Ponamus, for- 
mulam sufficientem nondum enunciatam esse, qua 
Dei ad mundum relatio aecurate describitur Ejusque 
in mundo agendi modus exponitur: nun exinde con- 
cludes, absolutam Personalitatem jure contradictio- 
nem in adjecto vocari, miracula autem in sempiter- 
nura adraitti non posse? Magnopere vereor, ne quis 
hac vi& procedens, quod Gerraanis proverbio est, 
puerum effundat cura balneo , et laudabili studio duc- 
tus , ut alios a mysferio liberet , ipse ad absurditatem 

perveniat. Inter mysteriuni autem atque absurditatem 
optionem nunquam diu difficilem duxi , neque hunc 
honorem Deo denegandnm putarem, quod scili- 
cet Ille, omnipotens, sibi conscius, libere agens, 
aliquid cogitare, loqui, efficere possit, quod cap- 
tum et meum et omnium hominum superat, quam- 
vis nunquam objectivae, i. e. aeternae Rationi oppo- ' 
situm. Hujus inconcussae fidei fundamento innixus, 
calculuni iis adjicere nequeo, quibus miracula 
Biblica a priori jam Xi&ot noooxonuaTos exstant. 
A scepticis saltem hucusque demonstrationem exspec- 
tavimus frustra, — denionstrationem veri nominis 
dico — qua luce clarius pateat, divinae has majestatis 
patefactiones cum anilibus fabellis aequiparandas 
esse; ab Empiristis autem meliorem juris vindica- 

■ 

tionem, quo ex experientia contendere pergunt 
miracula non fieri posse. "Nunc non amplius fieri 
solent." Num tibi omnes naturae leges jam cognitae 
sunt; nonne quae terra Miracula nuncupat, eadem 
fortasse in coelo Natura dicuntur ')? "Sensuum 
testimonium nos facile decipere potest." Quo jure 
igitur ad experientiam perpetuo provocare haud de- 

') " Wnnder auf Erden , sind Natnr in HimmeV. jean PAUL. 

sinis? "Testes nulla sub conditione credendi, qui 
talia inaudita proclamant. " Ubinam tandem hoc modo 
omnis certitudo de rebus antea gestis, omnis fides 
historica manet? Sed age, jam parvo temporis mo- 
mento ponamus, omnes has contra miracula objec- 
tiones hucusque nunquam satis solutas esse, neque 
plane solvi potuisse, hoc saltem a Sceptico nostro 
exspectemus par est, ut nobis Ecclesiae atque Reli- 
gionis Christianae originem, omni omnino miraculo 
rejecto, sufficienti modo exponat. Quod hucusque 
saltem nondum peractum esse, non est quod vel 
negemus , vel supra modum miremur. Mihi 
certe persuasissimum est , Ecclesiam Religionemque 
Christi aeternum esse mansuram aenigma, nisi con- 
cedatur, utramque superstructam fuisse fundamento 
supranaturali et plane miraculoso. Etiamsi nulla 
alia N. T. scripta admittam , nisi paucissima illa , 
quae nobis crisis Tubingensis reliquit, hoc ex iis 
satis superque apparet , in primaeva Ecclesia signa 
et prodigia exhibita fuisse, quae a naturali rerum 
cursu haud parum decederent. Hoc aeque certum, 
Apostolorum fidem in Jesum redivivum, cui super- 
structa est Ecclesia Christi, nulla satis probabili 
ratione hucusque explicatam esse, nisi miraculo 

resurrectionis admisso Hoc vero certissimum , e 
naturali rerum cursu Christum dvan&Qtrjxov plane 
inexplicatum, imo inexplicabilem esse; ita ut, si 
tibi plane constare velis, aut hanc specificam Christi 
dignitatem rejicere debeas , Eumque fortasse Magis- 
trum, non tamen Dominum Biblicfi, vi vocis vocare, 
aut si hoc non audes , ad carceres supranaturalistarum 
redire. Optime scio, haud deesse honoratissimos viros, 
qui hoc admittere nolint, Dei scilicet personalitatem 
Christique specificam dignitatem tueri conantes, 
etiamsia miraculo omni abhorreant Quonam vero jure 
ita statuant, ex me certe non quaeratis velim, Davus, 
non Oedipus sum. Si revera Pantheismum fugere velis, 
atque te Theistam purum praestare , miracula saltem 
fieri posse admittas necesse est. Si contra hoc dene- 
gas, vide, quomodo mundi creationem generisque 
humani originem tibi aliquatenus informare possis. Si 
vero de aeternd creatione balbutire jam incipis , vide 
iterum, quam parum adhuc ab abysso remotus sis, 
in qua miser non tantum Deum Jesumque tuum, sed 
et te ipsum animique immortalitatem amittas. Ita, 
evanescente supranaturali religionis nostrae funda- 

') "Avec un Christ, diminud en rare homme, je de*fie, qu'on 
"m'explique les Apotres." c. bois. 

mento, ne ipsa religio mox evanescat, timendum est, 
Quod enim nonnulli perhibent, Supranaturali omni 
remoto, tamen ipsam Religionem in aeternum ma- 
nere, imo majore etiam splendore fulgere dici vix 
potest, A. A., quam parum credibile sit. Quid, quod 
satis mirari non possum , quum talia ab Experientiae 
patronis exspectari jam audio, quae experienti& ipsa 
non paucorum 1 annorum, sed plurium saeculorum 
continua refelluntur. Etenim experientia docuit, 
omnem Religionem hucusque cum fide , xw Supra- 

') Ita, e. g. kknan , la e&aire tflleireu, etc, pag. 29, postquam 
scripserat: "le surnaturel est devenu tfomme une tache originelle, 
dont on a honte; les personnes, meme les plus religieuses, n'en 
veulent plus qu'un minimum, on cherche a faire sa part aussi 
petite que possible, on le cache dans les recoins du passe\ Qu'on 
s'en rejouisse ou nou , le surnaturel disparait de ce monde ; il 
n'obtient plus de foi serieuse que dans les classes, qui ne sont pas 
au courant de leur sieclc," jam pergit: "faut il que la religion 
s'£croulc du mcme coup? Non, non. La Religion est aussi ^ter- 
nelle, que la poesie ct 1'amour." Idem vero antea, pag. 28, scrip- 
scrat: "eclosions d'un moment a la surface d'un ocean d'etres, 
nous nous sentons avec Vabime notre pere une myst^rieuse affinit^," 
atque negavit , se ad illos pertinere , qui diminuere velint " la somme 
de religion, qui resle encore en ce monde." Difficile foret negare, 
hanc religionis diminutionem, quam V. CL haud injuria agnoscit, 
arcte cohaerere cum propagatione idearum philosophicarum , quibus 
omnc Supranaturale amovetur, ac Deo personali aliquatenus Abys- 
sus substituitur. 

naturali habita, et exstitisse et corruisse; historia 
testatur, omnes sectas, qui hoc fundamentum 
rejicerent — Theophilanthropinorum tantummodo 
liceat excitare familiam — egestate spirituali cito 
citius succubuisse; religionis Annales common- 
strant, miracula hucusque vulgo rejecta fuisse 
nequaquam a religiosissimis viris, sed contra a 
parum religionem curantibus. Quonam jure, quae- 
so, si Experientia nobis summa sapientiae erit 
magistra, quave boni successus spe in posterum 
separare licebit, quae hucusque semper indivulso 
nexu conjuncta fuerunt? Addenda habeo quam 
plurima; sed jam satis superque mihi probasse 
videor, Scepticismum multo majores nobis parere 
atque relinquere difficultates , quam quae evitare 
jam studeat. Hic profecto, si unquam, usu venit 
praeclari Apologetae praeceptum: "si explicari 
non posse aliquid apparet, nisi hypothesi una 
admissa, quae non tantum per se possibilis, sed 
etiam alias ob causas probabilis est, hanc hypo- 
thesin admittamus necesse est, nisi oppositum 
luce clarius expositum sit l )" Talis hypothesis, 
sit venia verbo, quae huic conditioni respondet, est 

') borgek, Leerred. I, p. 165. 

nobis Id, quod supra naturam creatam est, quo sci- 
licet admisso , omnia explicantur ; quo rejecto , expli- 
cari non possunt; quo vindicato, jam fit ut miracidi 
po88ibilita8 tandem principium evadat PhUosophiae 
vere Christianae! 

IV. Excusetis velim, Auditores, si Scepticismo 
adversans, vobis fortasse modum excedere videor. 
Christi miles, hunc hostem aggrediens, revera pug- 
nat pro Rege , Lege et Grege. De jructu enim "Scep- 
ticismi ipsius in spe sumus nec magna, nec ulla. 
Non parvi quidem ducimus meliora nonnulla, quae, 
moderante divina Providentia, Scepticismo accepta 
referenda habemus. Optimo successu subinde. cas- 
tigavit Scholasticismum dogmaticum, ejusque pa- 
tronos a somno praematuro retinuit Saepius no- 
vum examen veritatis Christianae necessarium 
reddidit, in magnum disciplinae nostrae emolumen- 
tum. Quid quod, uti suo jam tempore egregie 
vidit pascalius, aeternae illae inter Scepticos atque 
Dogmaticos lites semper de novo probarunt, quam 
necessaria extraordinaria divina Patefactio sit, 
quae imbecillitati nostrae succurrat animumque 
humanum, caeteroquin variis dubitationis flucti- 
bus quasi jactatum , ad certitudinem tranquillita- 

temque adducat, quam alibi nusquam inveniet. 
Haec omnia laete agnoscenti, talia tamen bonae 
frugis phaenomena non ipsi Scepticismo tribuenda 
esse mihi apparet, sed saluberrimae reactioni, quam 
non excitare non potest. Per se enim considera- 
tus, Scepticismus mihi adagium Biblicum con- 
firmare videtur , de arbore cariosa , e qua pulchros 
fructus exspectare non licet. Quod continuo de 
sceptico ipso contenderim, cujus virtuti hac phi- 
losophandi ratione non magis consulitur, quam 
animi tranquillitati. Animus enim humanus non 
sine acerbo quodam dolore separari se sentit 
a pristino adorationis objecto, amissamque fidem 
deplorat, praesertim si jam a teneris inde Evan- 
gelii suavitatem gustaverit Leonum atque tigri- 
dum dentes, uno ictu miserrimam victimam dila- 
cerantes, fortasse minus sunt periculosi, quam ve- 
nenati serpentum morsus et viperarum, quibus 
praeda tandem miserrima morte succumbit. Scep- 
ticismus discidium alit internum, quod non potest 
non nos infelicissimos reddere, si saltem veritas 
religiosa nobis quaestio est revera vitalis. Quum vero 
in discidio ejusmodi interno acquiescere nullo modo 
per totum vitae spatium possimus, aut aliquando 

Mysticwmi evadamus necesse est, aut Materialismi 
fautores. Ita haud paucos his nostris diebus vide- 
mus, qui a reject& Scripturae auctoritate initium 
facientes, in dubitando semper ulterius processe- 
runt, ut mox illa quoque, quae antea strenue de- 
fenderant, iis verba vocesque videantur, praeter- 
eaque nihil. Nec mirum, quum Scepticismi ope 
vitae internae nervi tandem necessario incidi de- 
beant. Ejus enim fautoribus tam diu tantum religiosis 
manere licebit, quamdiu obliviscuntur, quid de pate- 
factionis, de miraculorum, de cujuscunque rei supra 
naturam positae absurditate profiteantur. Excordes 
autem simus oportet, nisi intelligamus , hoc modo 
veri nominis religionem verbo quidem admitti , 
reapse autem, sin minus tolli, saltem ita imminui, 
ut ejus causa semper conclamatior fiat. Quod omnino 
contra scepticorum sententiam, nequaquam contra 
ipsos scepticos dictum sit. Extremae arrogantiae 
foret, ipsos homines judicare, quorum corda per- 
scrutari non possumus, licet eorum opiniones con- 
demnemus; ne addam, perversam theoriam subinde 
meliore propugnatorum natura aliquatenus corrigi, 
prouti ab altera parte optima theoria perversa praxi 
subinde contaminatur. Hic tamen non quaeritur, 

quid intus sentiant, neque quid aperte profiteantur 
Scepticismi hodierni patroni ; sed quid, si sibi 
constare velint, profiteri cogantur, neque e sanae 
Logices principiis defugere possint. Et hoc si 
quaeritis, jam neminem paulo peritiorem id fu- 
giet, Scepticismi regnum neque disciplinae Theo- 
logicae magnopere prodesse, neque ipsi Ecclesiae 
Christi Ad prius quod attinet, germanae scientiae 
est, non tantum quid non sit, sed etiani, quid sit 
indicare. Triumphante autem Scepticismo, ipsum 
disciplinae theologicae Objectum cadat necesse est. 
Crisis quidem instituitur de omnibus templi archi- 
tectis atque materia, hucusque adhibita; quidvero 
fit ad aedificandum Sanctuariuni ipsum? Si ad hanc 
quaestionem promittendo respondetur, Theologiam 
Scepticismi ope saluberrimo modo depurgatum iri, 
aegrotanti profecto de Medico conqueri licebit, qui 
sanguinem non tantum detrahit, sed totum ex- 
haurit, imo cor e pectore rapit. Quid, quod hoc 
etiam nomine Scepticismus Theologiae nocet, quod 
non possit non serius ocius reactionem excitare 
dogmaticam, subinde adeo fortem, ut Theologiae 
vere Evangelicae liberalisque , sana vi vocis eclecticae, 
condendae vix justa remaneat spes. Hoc vero, ais 

fortasse, posterioris est curae; in praesentiaruni 
autem, addo, jam satis apparet, genuinam Theolo- 
giam atque adultum Scepticismum amice conspi- 
rare non posse. Neglecta mox disciplina nostra 
jacebit, si sancta Theologia, olim scientiarum Re- 
gina, proprium privumque locum diutius occupare 
non possit, et uniuscujusque , proprio Marte phi- 
losophantis vel dubitantis, pedissequa fiat. Interpre- 
tatio veteris novique Testamenti mox res mediocris 
momenti evadit, ubi Sacra Scriptura peculiari cha- 
ractere destituitur , quem hucusque ei tribuebat Ec- 
clesia. PhUologice et critice explicare omnino potero 
has etiam , prouti caeteras antiquitatis reliquias; sed 
quid ulterius de sententia scriptorum sollicitus ero, 
a quorum testimonio fides minime pendet, quosque 
ipse, ad veram religionem quod attinet, haud uno 
nomine supero? Dogmaticam, nomine dignam, non 
magis excolere potero; deficiens, jejuna, plane 
problematica erit, demta xov Supra-Naturalis no- 
tione; de gravissimis locis dogmaticis nil amplius 
restat; distinctiones atque disquisitiones , in qui- 
bus saecula desudarunt, jam merae nugae vi- 
dentur, quas jure miremini unquam sapientium 
hominum ingenia exercere potuisse. Historia 

Biblica et Ecclesiastica eadem via characterem 
sacrosanctum amittit, atque particula jam eva- 
dit historiae universalis, unice secundum hujus 
leges consideranda. Quid de practicd Theologia 
addam, in quam certe nemo minore assiduitate 
incumbet, quam qui, de gravissimis rebus dubius 
haerens, mox aliis, aeque fortasse dubitantibus, se 
comitem ducemque adjunget. Jam omnes perspi- 
ciatis necesse est, Ucclesiam non magis Scepti- 
cismi fundamento superstrui posse, quam Pyramidum 
una acus in acie fundari possit. Nullo modo quidem is 
ego sum , qui Ecclesiam ad immotam stabilitatem con- 
demnare velim ; absoluta enim stabilitas nil foret nisi 
ipsissima Mors. Si forsitan aliquis quaerit: nul- 
lusne ergo in Ecclesia Christi ipsius Religionis 
profectus, cum vincentio lirino repono l ) : „ha- 
beatur plane et maximus, sed ita tamen ut vere 
profectm sit ille fidei, non permutatio. Si quidern 
ad profectum pertinet, ut in semet ipsam unaquae- 
que res amplijicetur , ad permutationem vero , ut 
aliquid ex alio in aliud tranwertatur." Scepticis- 
mus autem non veri nominis profectum, sed potius 
permutationem Ecclesiae afFerre apparet, imo ubi 

') Commonitorium , Cap. 28. 



regnare inceperit, ipsius Ecclesiae notio tollitur. 
Ecclesia enim nequaquam philosophica schola est, 
de Vero adhuc incognito quaerens, sed creden- 
tium congregatio, qui se summam veritatem atque 
vitam vitalem in Christo jam invenisse, coram toto 
mundo declarant. Scepticismus contra non potest 
non ad Individualismum conducere, quo sectarum 
vix numeranda multitudo exsistet, quove tandem 
unaquaeque conjunctio religiosa, sive Ecclesiastica , 
sive domestica in dies difficilior exstabit. Ad veritatem 
patcfactam si omnes adstrictos se tenent, omnino de 
Scripturae interpretatione discidia possunt oriri gra- 
vissima, sed tamen super idem fundamentum aedifi- 
care non desinunt. Si vero ab hoc fnndamento nos 
avelli patiamur, quisque quodammodo privatim reli- 
giosus manere potest , Ecclesia autem hoc modo stare 
atque aedificari non potest, Intolerantiae terminum 
positum iri , si Dogmatismum , imo dogmata 
missa faciamus, promittunt Scepticismi fautores, 
et certe, Intolerantia nunquam non Ecclesiae flagel- 
Lum atque flagitium fuit. Sed etiamsi illorum ope 
Intolerantia cesserit — qua de re nobis jam liceat 
Scepticorum agere partes, propter nonnullorum 
intolerantiam — est pejus aliquid, quod Intoleran- 

tiain excipere possit, Indifferentimm nimirum. 
Quaestionibus theologicis et religiosis, quippe mere 
subjectivis, e scientiae regno remotis, mox non 
deerunt multi, quibus tales opiniones tantilli mo- 
menti videantur, ut vlx operae pretium sit, de 
illis cum aliis disserere, multo minus contendere. 
Quomodo, quaeso, hujusmodi Ecclesia mundi spi- 
ritui resistere mundumque vincere potest? Un- 
denam in tali Ecclesia veritatis praecones, colum- 
nae, martyres orientur, quales antea summum ejus 
decus fuerunt? Quid ipsa quies in tali Ecclesia, 
nisi aut majore vi instantium procellarum, aut 
adventantis mortis augurium? Et quid, post haec 
omnia, vobis mihique magis exoptabile possit vi- 
deri, quam letalis morbi medela? 

V. Medelam y% de qua ultimo loco agimus, adhi- 
beri posse et omnino debere y non est quod fusius 
exponamus, A. A. Quaeritur tantum, quanam po- 
tissimum ratione medicina praeparanda sit atque 
aegrotanti administranda. Num Scepticismi Scyllam 
evitare studentes, jam in rigidi Dogmatismi Cha- 
rybdin incidemus miserrimi? 0 nos ter quaterque 
beatos, si aliorum naufragiis tuti cautique red- 
damur! Num igitur Ecclesiae auctoritate exstir- 

pabimus illos scepticos homines? Nil veri Pro- 
testantismi indoli minus consentaneum foret Quae 
scientiae abusu minus vera, imo falsa dicuntur, 
me quidem judice nulla ali& ratione, quam meliori 
ipsius scientiae usu, corrigi possunt et debent 
Libertatem, quam nobismet ipsis petimus, aliis 
non tantum concedimus, sed si unquam serio 
oppugnabatur, eam publice defendere nequaquam 
reformidaremus. Nobis tantum illimitatum jus vin- 
dicamus de veritate, in Christo patefacta, altiore 
semper voce testandi, Deo ipsiusque veritatis ef- 
ficaciae hoc relinquentibus, ut plenum atque ira- 
mutabile Euangelium Christi sibi viam aperiat 
ad corda atque conscientias hominum. Summa 
morbi indicati medela ipsi Deo tuto committi 
potest, qui propri& su& adorandaque vi& mentes 
animosque ad veritatem cognoscendam et amplecten- 
dam perducere solet; a tempore quoque medicinae 
pars exspectanda. In genere nunquam obliviscen- 
dum erit Theologo, omnino se de veritate posse 
indefesso ardore testari, imo adversarium eo per- 
ducere, ut ad terminos redigatur non loqui, ipsam 
vero veritatis persuasionem vivam, inconcussam, 
frugiferam, donum esse gratuitum ipsius Spiritus 

sancti. Hic Spiritus autem quum mediate agere 
soleat, hominibusque divinae efficacitatis instrumen- 
tis uti dignetur, hoc Ecclesiae ministris impri- 
mis curae debet esse cordique, ut plenum Euan- 
gelium annunciantes , e fide in fidem loquantur, 
suumque xrjQv/nu ita exemplo vivendique ratione 
comprobent, ut nemini amplius liceat veritatem 
verbi in dubium vocare, quod tales informet prae- 
cones. Ad ipsam theologiam autem quod attinet, 
nequaquam redeundum erit ad systema seculi 
decimi septimi, omnibus numeris restauratum, sed 
novuin in eodem aeternoque fundamento conden- 
dum, quod verbo Divino, Ecclesiae principiis, aevi 
sin minus desideriis, saltem commodis magis 
magisque conveniat. Ab eorum socordia quam lon- 
gissime remotis, qui, prouti dici solet, nil obliti 
sunt antiquorum, nil recentiorum edocti, nobis illud 
praeclari poetae transatlantici : Excelsior perpetuo 
obversetur oportet, excelsior autem, non ad rigidas 
niveasque regiones, ubi tandem miseri pereamus 
necesse est, sed ad templum veritatis Christianae, 
in monte illo exstructum, ubi novum mundum ipsi 
adspicere, aliisque, nos insequentibus , laete com- 
monstrare poterimus. Verbo, ita excolatur Theo- 

logia nostra, ut ipsa aeterna veritas, in Christo 
patefacta, clariore in dies luce splendere incipiat. 
Quod ut fiat, quam commendamus Theologiam , ea 
Evangelfco-Biblica sit, historico-philosopha , irenico- 
practica tandem. JBidlica nimirum, non eo sensu 
ut ad nudam litteram Sacrae Scripturae promiscue 
Theologus ablegetur, tanquam ad nescio quod 
Corpus Juris Divini, ut tandem mechanice per 
verba sanctissima juret, nullo discrimine temporum 
locorumque admisso; sed hoc modo, ut e sacro 
Codice, rite explicato atque strenue defenso, cog- 
nitionem veritatis patefactae uberrimam hauriat, ad 
Euangelium autem, tanquam Scripturae cor atque 
meditullium, imprimis attendat, et non tantum 
Scripturae ope ad Christum, sed potius per Chris- 
tum ad intelligentiam Scripturae ducatur. E Christo, 
tanquam centro patefactionis , quantum fieri po- 
test, deducat omnia, ad Eumque quae invenit 
reducat, neque adeo de multis veritatibus, q. d. 
patefactis loqui pergat, sed ipsam Veritatein, 
unam, indivulsam, vitalem, in Christo ipse adspi- 
ciat aliisque laete annunciet. Quod ut facere possit, 
Theologia, qua imbuitur, historico-philosopha sit. 
IMstoricd via procedens, patefactionem divinam 

gradatim procedentem observet, praeclari illius 
moniti memor: dMingue tempora, et concordabit 
Scriptura. Ecclesiae auctoritatem non quidem su- 
pra Protestantismi modum veneretur, nec ma- 
gis tamen contemnat, communionem fidei cum 
proavorum familia religiose observet, neque tamen 
unquam Dei Verbum cum hominum, ne prae- 
stantissimorum quidem, fidei Formulis aequiparari 
concedat. Hoc autem prae caeteris curet, ut veritas 
revelata in interioris hominis sanctuario clariore 
identidem resonet voce. Quem in finem profundiori 
facultatiun humanarum analysi Theologia super- 
struatur necesse est, ut ita niagis magisque ap- 
pareat, testimonium Scripturae atque testimonium 
animi admirabiii prorsus ratione sibi invicem 
quasi respondere. Logica non tantum, sed psycho- 
logica haec methodus erit, atque philosopha jure 
dicenda, non quia unius alteriusve philosophi, 
optimi licet, auctoritati se mancipavit, sed quia 
aeternis germanae philosophiae legibus se lubenter 
adstrinxit, suosque cultores eo perducere studet, 
ut quae fide jam amplexi sunt in dies melius in- 
telligere possint, cum anselmo hoc profitentes: 
„ qui non crediderit, non experietur , et qui expertuA 

non fuerit, nunqmm intettiget." Aut equidem egre- 
gie fallor, aut talis Theologia tandem quoque ire- 
nico-practica erit. Eo enim tendit, ut ea, quae, e 
S. C. sapientes, practicft atque psychologic& vi& 
intus jam probe cognoverimus , semper penitius in- 
dagemus; quod autem ita invenerimus, iterum in 
praxin convertamus , et nobis et aliis saluberrimam. 
TlQa^ts enim inlfiaoii &«oQtaQ, quod nazianzeni effa- 
tum quo melius intelligatur , eo certius Theolo- 
giam poterimus condere, quae Ecclesiae ruinas 
reparet, imo scepticorum etiam oculos alliciat, 
eosque de veritate, a nobis defensa, certiores tan- 
dem reddere possit. Quid, quod ita procedentes, 
irenicorum quoque Theologorum titulum laudem- 
que merebimur, quippe bellum nullam aliam ob 
causam parantes, quam quia pacem Ecclesiae vo- 
lumus, honorificam autem illam atque omnino 
nomine dignam. Pax enim Ecclesiae, quod om- 
nes teneamus oportet, nunquam restitui potest, 
ipsa veritate neglecta, sive in mera opinionum 
commenta conversa. Veritas autem,ubi triumphat, 
non potest non Jitigantium animos et Christo et 
sibi invicem conciliare; imo, quod jam videmus, 
e variis Christi familiis continuo illi inter sese con- 



* 



Digitized by Google 



49 



jungi incipiunt, qui super codcm aeterno fundamento 
et ipsi aedificati sunt et alios aedificare volunt, 
comniuncni profligantes inimicum , incredulitatis . 
spiritum dico. 0 utinam vobis mihique adumbrare 
possem imaginem talis Theologi, qualem nequeo 
adhuc, eheu, vobis monstrare, at intus sentio 
tamen! Incepit ille, anteaquam doctoris munus 
obiret, discipuli locuni tenendo, ad Christi pedes 
sedentis, ut ab Illo ea verba aeternae vitae audiret, 
a quibus destitutus ipse non amplius vivere potest. 
Mox vero, fidei foedere cum optimo Sospitatore 
inito, atque incredibili accensus ardore ut, quae fide 
jam tenet, etiam quoad fieri possit intelligat aliis- 
(jue ante oculos ponat, nullum prorsus adminicu- 
lum negligit, quo veritatis doctor evadat, idem 
vero aeternae Sapientiae modestus discipulus maneat. 
Si e variis Doctorum medii aevi titulis ei optio con- 
cederetur, non Doctor Sublinm, aut Angelicm, aut 
Serap/iicus vocari cuperet, sed Biblicus, sana vi 
vocis. Sanctissima Archiva regni coelorum, in S. C. con- 
signata, nocturna versat manu, versatque diurna. Ubi 
autem penitius penetrare non potest, t6Avrdgiq>a op- 
timi Magistri veneratur, imo ytyquTivai divino ob- 
strictum se non sentire non potest Ad Dei cognitio- 

nein , si non adaequatam , attamen veram adscendere 
cupiens, ab omni Intellectualismo abhorret, quo 
nimis facile veritatis informatio atque notio subjectiva 
cum ipsa veritate raiscetur. Pectus potissimum est, 
quod Theologum illum effecit, pectus inquam, 
ardentissimo amore Christi fratrumque impletum , 
cui lutheri praeceptum infixum est: "non esse 
"Theologum, qui magna sciat et multa doceat, 
"sed qui sancte et theologice vivat." Fidei firmiter 
tenax, veram illam liberalitatem sectatur, quae 
nullibi nisi in Christi schola discetur, et quamvis 
de sanctissima re, quam profitetur, sibi persuasis- 
simumhabens, non facile tamen obliviscetur , se ex 
parte tantum cognosse. Amicis se nonmancipio dabit, 
adversarios nequaquam contemnet , sed in iis etiam , 
quos conscientiae causa oppugnat, sublimiorem 
quemque nisum laete observabit, alta mente illud 
pauli repostum tenens : dovXov di Kvoiov ov 5h pa- 

X*oftcu, aU' ijntov tivat Trnog ixavtas. CriticUS est, nOIl 

vero Scepticus, credit, nec tamen credulus erit. Per 
fidem ad scientiam, per scientiam ad fidem , identidem 
profundiorem procedit. Quid plura? Ita germanus 
Theologus, qui idem dubitantis aevi Medicus esse 
desiderat , ipsius divini Adyov imaginem aliquatenus 

refert, atque Christi Apostolorumque vestigia pre- 
mens, revera alios docet, quae ipse intima cum Patre 
communione accepit. 0 utinam tales his temporibus 
nostris exstarent Theologi, numero illi semper 
majore! Quis dubitat, quin hac via letalis Scepti- 
cismus tandem foret devictus, imo quis non videt, 
hac via de tota Ecclesia Christian& mox valiturum 
esse propheticum symbolum urbis, ubi calvinus 
vixit et mortuus est: post tenebras lux! 



Post tenebras lux. An is ego sim futurus , a quo 
in mediis horum temporum tenebris aliquantulum 
saltem lucis Theologiae Ecclesiaeque sperandum? 
Ita saltem de tenuitate mea vos judicastis, Viri 
Nobilissimi , Amplissimi , quorum suffragiis hunc ho- 
norificentissimum locum ex augustissimi Regis de- 
creto mihi demandatum jam video. Quod omnino 
mihi non tantum honori, sed gaudio duco, quippe 
qui non longe ab antiqui cujusdam Theologi sen- 
tentia absim, statuentis extra Ecclesiam nullam 
salutem , sed extra Academiam nullam vitam Theo- 
logo esse vere vitalem ! ). Haec persuasio fuit, quae 

') joiian gerhart), Theol. Jenensis. 

mihi animum addidit, ut post vitam jueundissimam, 
simul vero laboriorissimam Ecclesiasticam , jam 
gravissimum munus susciperem, quod forte tutius 
fuisset modeste recusare. Sed hoc cum serio me- 
ditabar, religioni tamen ducebam, Praeceptori, 
eidemque Amico deesse, cui, uti saepius mihi 
significavit, diu in votis fuit, ut suo exitu vacantem 
aliquando locum occuparem ego; religioni iti- 
dem, vestrae voci non obtemperare, Nobilissimi 
Viri, qui me ad vtnku cathedram vocare haud de- 
dignati estis. vinkii dico, et hoc nomen gratissimo 
sensu pronuncianti sponte jam mihi obversatur 
imago eximii viri, ad rogum usque mihi pio amore 
colendi. Dle enim me primum inter omnes suos 
discipulos Theologiae Doctorem creavit, postquam 
per triennium ejus praeclara institutione suavis- 
simaque familiaritate uti licuerat; ille me ad munus 
sacrum in pago amoenissimo publice introduxit; 
ille nunquam non se mihi integerrimum amicum 
probavit. Non meum est Clarissimum Defunctum 
debitis, id est summis extollere laudibus. Ipsi 
virum cognovistis, cujus mentis acumen, doctrinae 
copiam, morum integritatem , indolis humanitatem 
omnes ejus collegae, discipuli, amici tam diu ex- 

perti sunt, quemque summo jure Academia atque 
Ecclesia luget. Quonam animo sim perpendatis, 
quum jam non vinkii laudes efferre, sed quod 
majus est, vinkii vitae pensum persequi disparibus 
viribus debeam? Ad vestram humanitatem refugio, 
Curatores Amplissimi, et nomine Amici defuncti, 
nunquam apud nos morituri, indulgentiam sup- 
plex imploro. Accipite grati animi testificationem 
sincerissimam, simul vero sanctissima vota, quibus 
gravissimum auspicor munus! Pergite, quaeso, me 
benevolentia vestra condecorare, vestroque favore 
mihi animum addere, ut qui jam munere Acade- 
mico ornor, ipse postea huic muneri aliquatenus 
saltem ornamento fieri possim. Hoc saltem vobis 
recipio spondeoque, me quod doctrinae atque in- 
genio deest, indefesso labore et animi contentione 
ita esse compensaturum, ut vos nunquam vestri 
de me judicii ac mihi mandatae provinciae jure 
poeniteat. Utinam e conatibus meis aliquid bonae 
frugis redundet in Ecclesiam, atque in Acade- 
miam nostram, cui filium praestare me cupio, 
alma Matre non prorsus indignum! Vobis autem, 
viri Illustrissimi, hoc largiatur Pater coelestis, ut 
ipsi salvi incolumesque vitam vivatis Divino fa- 

vore beatam , in Vestrorum, in Academiae, in 
universae Patriae nostrae salutem! 

Ad Vos me convertenti, Viri Clarissimi, omnium 
artium doctrinarumque Professores, vox incerta 
in faucibus haeret, Nil facilius, quam trita illa 
vobis repetere, quae tali occasione jam saepius 
potuistis audire, nil autem difficilius, quam animi 
exprimere sensum, quo tantos talesque viros jam 
Collegas aestumatissimos nuncupem. Mediocritatis 
meae probe mihi conscius, non nisi verecunde 
vestro ordini meum nomen adscribi video, atque 
optime sentio, paucula tantum esse, quae vobis 
offerenda, quam plurima contra, quae a vobis im- 
ploranda habeam. Simul vero ad pristini tem- 
poris recordationem laetissime redeo , mihique 
nomina schroderi, visschebj, groenewoudd; , goud- 
oeveri, HEUSDii repeto, quos hic nactus fui prae- 
ceptores egregios. E numero professorum, qui 
tempore meo Academico floruerunt, unum tantum 
mihi salutare nunc contingit. Vos vero, viri claris- 
simi, si decessoribus, quod nequaquam dubito, non 
tantum doctrina, sed humanitate etiam estis con- 
similes, non plane despero de nexu nostro futuro. 
Hoc a vobis petere liceat, ut me humanitate suble- 

vetis, exeraplo inflammetis, familiaritate, fiducia, 
si fieri potest etiam amicitia honoretis exoptatis- 
sima, Quod a Te non amplius rogandum habeo, 
nobilissime de geer , qui per tot annos jam amicum 
integerrimum Te mihi comprobasti. Tibi, scio enim, 
ipse hic dies, quo inter collegas amicum juven- 
tutis jam recipis , dies laetitiae bonique augurii est. 
Utinam, quae tam diu nos vincula junxerunt, nun- 
quam disrumpantur, imo firmiora etiam evadant! 
Neque minus Tibi me commendatum velim , Claris- 
sime millies, cujus debitorem statim se sentit, qui 
facultati Theologicae Trajectinae adscribitur. Qui 
studia Veteris Testamenti tuo, id est eximio modo 
regere haud recusasti, hoc pensum haud desinas 
persequi, favente Deo O. M., applaudentibus om- 
nibus bonis! Tibi, imo vobis omnibus, celeberrimi 
Viri , Deus corporis valetudinem animique aiacrita- 
tem conservet, ut et inclytae huic scholae et uni- 
verso orbi litterato quam diutissime decori esse 
pergatis atque emoluniento! 

Sed majore jam afficior gaudio, ad Vos verba 
vultumque convertens, clarissimi Theologiae Profes- 
sores, quibus accedens saltem nequaquam in terra 
incognita versor. Huic gaudio certe justa tristitia 

subest, quum vtnkii ac royaardsii, humanis- 
simi viri, recordor, qui certe, si adhuc inter 
vivos degerent, non recusavissent hac hora pater- 
nam dicamne an fraternam mihi laeti porrigere 
manum. Sed Te superstitem video, clarissime 
bouman, nec superstitem tantum, sed in ipsa 
corporis caducitate ita valentem, vigentem, mili- 
tantem, ut juniori commilitoni, eidemque gratissimo 
discipulo, jam miles antiquitatis Romanae appa- 
reas, qui clypeum non nisi cum vita ipsa deponit, 
imo alter vespasianus, qui ultima vitae periodo 
Imperatorem stantem mori oportere ajebat. Quod 
ne in malum omen sit dictum, omnes precantur, 
qui te Theologorum Trajectinorum Nestorem at- 
que Antesignanum summo jure maximi faciunt, 
nemo autem me ardentius potest precari, qui ipso 
recentissimo tempore te patronum nactus sum, tam 
potentem atque tam generosum, ut nulli clienti, 
injuria accusato , melior unquam esset optandus 
Tu igitur, Vir clarissime , quantum vitae viriumque 
tibi superest — supersit autem quam plurimum — 
Tu Mentor mihi atque Monitor maneas, inopiae 

') Cf. H. bouman , de Godgeleerdheid en hare beoefenaars in Neder- 
land, etc. Traj. 1862, p. 24—29. 

meae tuae doctrinae copia benevole succurrens , 
mihique condonans, si mox aliae dotes tibi aeque 
mediocres appareant , quam latinitas mea, quae 
tibi, oratori uni in paucis classico, non displi- 
cere non potuit. — A Te, Clarissime ter haar, 
hanc indulgentiam non rogo tantum, sed firma fide 
exspecto: nam te adspicienti facile mihi succur- 
runt, quae de optimo fratre seneca scripsit: 
"coepisti mirari comitatem atque incompositam 
suavitatem; nemo mortalium uni tam dulcis est , 
quam hic omnibus V Te poetam, oratorem sacrum, 
theologum historicum perdiu jam in oculis tuleram; 
fore autem ut te collegam tandem salutare liceret , 
hoc mihi certe non praesagiverant astra , quum , 
ante hos septemdecim annos, memini enim , de 
astrorum agmine coram coetu verba facturus , te 
non sine justa quadam anxietate inter audito- 
res viderem ; mox vero reficerer , ex te audiendo , 
juveniliter dicta tibi haud prorsus displicuisse. Fe- 
lici, sub quo natus videor astro, sive ut nielius 
dicam , divinae Providentiae hoc beneficium laetis- 
simus tribuo, quod te seniore collega frui jam 
liceat, utinam et amici fiamus! — Amici nos fuimus a 

') Seneca, in Praef. ad Nat. Quaest. L. IV. 

tenera juventute Academica inde, clarissime dok- 
i)es, amici esse haud desivimus post tot annorum 
decursum. Meministine mecum dierum, quibus 
ardentissimam doctrinae Theologicae sitim con- 
junctim explere conabamur, meministine juveni- 
lium somniorum de vit& theologic&, litterari&, vere 
vitali, ambobus prae omni ali& tunc arridente? 
Quam multa postea accesserunt jucunda, molesta; 
exspectata, insperata; laetissima, tristia! Per quin- 
que vero et quod excurrit lustra tuum vitae cursum 
cum meo perpetuo contextum jam video. Quod 
Deus ita conjunxit, hominum nemo separet, vir 
Amicissime ! Sincerissimas accipe gratias pro om- 
nibus, quae in me contulisti, fraternae amicitiae 
documentis , et antea , et imprimis postquam me 
huc vocatum videram. Tu animum meum erexisti, 
auxilium petenti haud defuisti, adventumque meum 
tibi gratum acceptumque fore multis modis jam 
comprobasti. Mira in nostro coelo constellatio , 
mihique certe gratissima ! Mihi contigit te antea 
Roterodami recipere, ubi tibi antecesseram per 
triennium fere; nunc vero tu, ante triennium huc 
vocatus, Trajecti tua vice me recipis, nec recipis 
tantum, sed mecum etiam gaudes, ubi communis 

nostrae vitae circulum jam ad punctum unde exiit 
quasi redire videmus. Eheu, quare te conspicere 
hic debeo, acerbissimo vulnere ictum? Sed infan- 
dum jure haesito renovare dolorem; hoc mihi 
Deus concedat, ut amicitiae manus tibi aliquid 
saltem solaminis offerat! Quid plura? Quam plurima 
jam communia habemus, utrique aeque carissima-, 
quod vero alteri nostrum privum propriumque 
Deus concessit, valeat ad alterum acuendum, 
sustentandum , ut ita dicam supplendum. Si juve- 
nilibus nostris somniis virilis aetas, Trajecti ad 
finem perducta, non longe dissimilis fit, optandum 
nil amplius habeo. Jungamus dextras fidemque, 
jungamus eas uterque et tecum, Clarissime ter 
iiaar, ut ita Triumviratum constituamus , de quoillud 
Ecclesiasticum valeat: triplicatum funem non facile 
solvi *); triumviratuni cogito, cui communis in bou- 
mannum nostrum pietas, imprimis vero communis 
Christi Ecclesiae, Theologiae, Academiae amor, 
quasi sepimentum sit atque indivulsum ligamen ! 

Nec vos insalutatos dimittere possum, Amici, 
quos vel Roterodami, vel hic, vel alibi etiam jam 

') Eccles. IV: 12. 

diu cognovi, aut collegas, aut fautores, aut cogna- 
tos fratresque x«r« nvevpu integerriraos , quique, 
quali erga me animo sitis, hac ipsa hora praesentia 
vestra monstratis. Quare inter vos keminkium , eheu , 
desidero, matur& morte reipublicae litterarum, 
araicis, raihi quoque ereptum? Quis desiderio sit 
pudor aut modus tam cari capitis ? Multis ille bonis 
fiebilis occidit, nulli autem flebilior, quam tibi, 
doedesi! Quo magis mihi gratulor, tot alios super- 
stites, imo hic praesentes videns, quorum amicitiae 
documenta, et antea et recentissimo tempore in me 
praestita, imis meis infixa manent raedullis. Per- 
gite, Viri conjunctissimi , amicum amore vestro, 
imprimis vero votis atque precibus persequi, ipsique 
junioribus, quod jam estis, maneatis exempla, 
quibus appareat, germanos Theologos atque ho- 
mines Christianos nequaquam scepticos esse! 

Et ita tandem ad vos compellandos accedo, lec- 
tissimi Juvenes, quos jam salutare liceat ejusdem 
almae matris mecum gratissimos filios! Nullus 
inter vos cui non, si forte possim, sincere prodesse 
cupiam; me recipitote igitur, quaeso, tanquam vi- 
rum, propriae juventutis nequaquam oblitum, ves- 
tramque ita amantem, ut de vobis, patriae atque 



Digitized by VjOOQle 



<>1 



Ecclesiae spe, jam optima quaeque exspectet. Quod 
vobis prae caeteris dictum sit, futuri Theologi, 
quos jam nanciscor auditores, discipulos, spero et 
amicos ac commilitones ! Omnino commilitones , nam 
militandum erit et vobis et mihi, quum difficillimo 
tempore sanctam in Theologiam junctis viribus in- 
cumbamus. Quonam animo quoque Duce equidem 
hanc palaestram ingrediar, oratione me& et vos 
audivistis. Hoc unum addere liceat, mihi prae om- 
nibus Evangelii placitis summum illud praecep- 
tum de mutuo amore placere, qui utinam olim 
aliquando theologicum excipiat odium, imo illud 
buceri aliorumque mihi vitae symbolum esse : neminem 
condemno , in quo aliquid Christi reperio. Talem igitur 
me habeatis velim , qui , quod ipse profecit diuturnA, 
expcrienti& sanctissimi muneris, id totum in ves- 
trum emolumentum convertere, neque scholis 
tantum, sed familiari etiam commercio vobis pro- 
desse aliosque docendo ipse quotidie discere cupiat 
Quidquid vero de me judicetis et exspectetis — et 
fuerunt inter vos, qui scriptis aut ore honorificam de 
me sententiam mihi significarent , quibus gratias ago 
quam maximas — hoc omnes teneatis, Amici, me nil 
prorsus de me ipso, omnia vero ab hoc Patre ex- 

spectare in Christo, qui me nunquam, imo nun- 
quam solum reliquit, Cuique unice acceptum id 
refero, quod, post varios casus et tot discrimina 
rerum, profiteri cum Apostolo possim: axQi 
ijfitQcti raVTtjg torijxal Si autem Deus nobiscum, 
quis contra nos erit? Illius igitur auxilio potentis- 
simo fretus, in nomine Jesu Christi, Ecclesiae 
Domini, designatum munus suscipio. Hli commu- 
nia nostra studia , Illi Academiae , Ecclesiae , patriae 
salutem confidimus, dum pie precamur: Sol justi- 
tiae, illustra nos! Ita omnia studia nostra Illius . 
promoveant gloriam; ita augeatur in dies, et floreat 
in aeternum Musarum haec pulcerrima sedes! 

Dixi. 

